Lizardmen/hu

A gyíkemberek egy hidegvérű humanoid faj, első sorban vastag pikkelyes bőrük, éles elméjük és szívósságuk jellemzi őket. Mocsárvidékek vagy erdős hegységek lakói, de minden más éghajlatot és terepviszonyt megtűrnek, kivételt a nagyon alacsony átlag hőmérsékletű területek jelentik: a fagy a gyenge pontjuk. Első sorban állatok húsát fogyasztják, értelmes lényekre átlag körülmények között egyáltalán nem vadásznak, illetve sok gyümölcs is kedvelt a körükben (gabona növényeket nem fogyasztanak, ezekből készült szeszes italt ritkán). A gyengébb immunrendszerű gyíkemberek is elélnek legalább 900, az erősebbek akár 1300 évig is. Pikkelyeik színe nemtől függetlenül általában lehet (méreg- és fenyő-) zöld, lila, narancs, joghurt-sárga és kék. Szemük színe lehet sárga és világos zöld.

Végtagjaik izmosak és a hosszú kemény igénybevételeket jól bírják: bár nem olyan fürgék és könnyed mozgásúak mint az elfek, a futást (tehát folyamatos megerőltetést) sokkal tovább bírják mint ők vagy az orkok, akár magaslatra felfelé akár síkon. Más fajokkal szemben általában közömbösek, nem terjeszkedő faj, konzervatív és hagyománytisztelő. Nem kezdeményeznek küzdelmet*, ám a harcban az ellenség tisztán ellenség, azokkal szemben akik halálukat kívánják nem fogják vissza magukat. Harcosaik a gyorsaságot és ügyességet előbbre tartják a nyers erőnél (de nem sokkal megelőzve). Általában lándzsákat és hajítódárdákat használnak, de vannak akik a kardforgatást sajátítják el, és akadnak akik a nehézfegyvereket - mint a csatabárdokat - részesítik előnyben. Küzdelemben erős farkukat is használják, valamint nem gyenge pontjuk! Páncélt vastag bőrük miatt ritkán viselnek, ruhát alig-alig - általában csak nadrágot vagy ágyékkötőt

Kisebb és nagyobb közösségekben élnek, de nem ritkák hogy fiatal és kalandvágyó gyíkemberek utazásra adják fejüket, főként mint vándor harcosok. Akadnak közöttük varázshasználók, általában sámánok és segítőik, akik közösségüket segítik mágikus hatalmukkal és vallásilag igazgatják őket. Kerülnek ki közülük mágusok is, ők általában gyengébbek a harcosoknál és sámánoknál, és nem feltétel hogy okosabbak is legyenek. Vannak olyan egyedek is, akik nem saját fajtájuk között nőnek fel, ők szellemileg könnyen beleillenek adott környezetükbe, külsőleg azonban nem

A sztereotípiával ellentétben igen kevés közösség tiszteli istenként a sárkányokat és más (kevésbé értelmes) nagytestű hüllőket, hiszen a gyíkemberek akarata erős, és könnyebben átlátnak a szemfényvesztéseken, mint a legtöbb faj. Éppen ezért őszinték, néha kellemetlenül is (ezt karizmájuk sínyli meg)

Mivel nem viselkednek kihívóan és ódzkodnak az erőpróba kihívások elfogadásától, az orkok többsége "barbárnak és gyávának" titulálja őket. A törpék és erdei elfek többsége éppen türelmük és visszafogottságuk miatt tisztelik őket.

Attribútumok (FRPG)
Engedélyezett jellem: bármelyik, kivéve Kaotikus Gonosz

Nem lehetséges másodlagos fajok: Vámpír, Likantróp